ΑΠΟΦΑΣΕΙΣ
Αριθμ. απόφ. 266/3/28.3.2025
Τροποποίηση του Κανονισμού Διδακτορικών
Σπουδών του Τμήματος Νοσηλευτικής Κανονισμού Διδακτορικών Σπουδών του Τμήματος Νο-
σηλευτικής της Σχολής Επιστημών Υγείας του Πανεπιστημίου Πελοποννήσου.
Η ΣΥΓΚΛΗΤΟΣ ΤΟΥ
ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ
Έχοντας υπόψη:
1. Το π.δ. 13/2000 «Ίδρυση Πανεπιστημίου Πελοποννήσου» (Α’ 12).
2. Το π.δ. 138/2002 (Α’ 113), το π.δ. 118/2003 (Α’ 102)
και το π.δ. 221/2006 (Α’ 222) που αφορούν στην ίδρυση
τμημάτων και υπηρεσιών του Πανεπιστημίου Πελοποννήσου.
3. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
4. Τον ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λει-
τουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και ιδίως τα άρθρα 16,
30, 63, 64 και 90-97.
5. Τον ν. 5094/2024 «Ενίσχυση του Δημόσιου Πανεπιστημίου Πλαίσιο λειτουργίας μη κερδοσκοπικών πα-
ραρτημάτων ξένων πανεπιστημίων και άλλες διατάξεις»
(Α’ 39).
6. Τον ν. 4386/2016 «Ρυθμίσεις για την έρευνα και άλλες διατάξεις» (Α’ 83).
7. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189).
8. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ.  63/2005,
Α’ 98), σε συνδυασμό με την περ. 22 του άρθρου 119
του ν. 4622/2019 (Α’ 133).
9. Την υπό στοιχεία 135557/Ζ1/01-11-2022 εγκύκλιο
του Υπουργείου Παιδείας και Θρησκευμάτων «Εφαρμογή των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι.
με την κοινωνία και λοιπές διατάξεις”(Α’ 141) για την οργάνωση και λειτουργία προγραμμάτων μεταπτυχιακών
σπουδών με λοιπά θέματα» (ΑΔΑ: 6ΧΨΖ46ΜΤΛΗ-ΤΧΔ).
10. Την υπό στοιχεία 1569/21-03-2023 κοινή υπουργική απόφαση «Καθορισμός ειδικών ζητημάτων που
αφορούν στην εκπόνηση Βιομηχανικών Διδακτορικών
και τη χρηματοδότησή τους από πόρους του Ταμείου
Ανάκαμψης και Ανθεκτικότητας» (Β’ 1827).
11. Την υπ’ αρ. 9780/01.12.2022 (Υ.Ο.Δ.Δ. 1175) διαπιστωτική πράξη με την οποία διαπιστώθηκε η εκλογή ως
Πρύτανη του Πανεπιστημίου Πελοποννήσου του Αθανάσιου Κατσή, Καθηγητή του Τμήματος Κοινωνικής και
Εκπαιδευτικής Πολιτικής.
12. Την υπ’ αρ. 29221/22.11.2024 πράξη του Πρύτανη
του Πανεπιστημίου Πελοποννήσου «Ανασυγκρότηση
της Συγκλήτου του Πανεπιστημίου Πελοποννήσου για
το ακαδημαϊκό έτος 2024-2025».
13. Την υπ’ αρ. 620/26-01-2023 (Β’ 500) απόφαση του
Πρύτανη του Πανεπιστημίου Πελοποννήσου περί μεταβίβασης αρμοδιοτήτων στους Αντιπρυτάνεις, σύμφωνα
με το άρθρο 12 του ν. 4957/2022 (Α’ 141).
14. Την υπ’ αρ. 238/12/06-07-2023 (Β’ 5227) απόφαση
της Συγκλήτου που αφορά στην έγκριση του Κανονισμού
για τα προγράμματα δεύτερου και τρίτου κύκλου Σπουδών του Πανεπιστημίου Πελοποννήσου.
15. Την υπ’ αρ. 21/31-01-2018 (Β’ 1156) απόφαση της
Συγκλήτου που αφορά στην έγκριση του Κανονισμού
Διδακτορικών Σπουδών του Τμήματος Νοσηλευτικής
του Πανεπιστημίου Πελοποννήσου.
16. Την απόφαση της Συνέλευσης του Τμήματος Νοσηλευτικής του Πανεπιστημίου Πελοποννήσου (υπ’
αρ. 12η/10-02-2025 συνεδρία).
17. Την υπ’ αρ. 6424/17-3-2025 εισήγηση του Τμήματος
Σπουδών του Πανεπιστημίου Πελοποννήσου.
18. Τη διεξαχθείσα συζήτηση κατά την υπ’ αρ. 266η
συνεδρίαση της Συγκλήτου (28-3-2025).
19. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού.
20. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ -ΜΙΤΟΣ, αποφασίζει:
Την τροποποίηση του Κανονισμού Διδακτορικών
Σπουδών του Τμήματος Νοσηλευτικής της Σχολής ΕπιΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
7 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1675
08.04.2025 13:13:25
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1675/07.04.2025
στημών Υγείας του Πανεπιστημίου Πελοποννήσου, ως
ακολούθως:
Άρθρο 1
Γενικές Αρχές
Οι διδακτορικές σπουδές στο Τμήμα Νοσηλευτικής
του Πανεπιστημίου Πελοποννήσου οργανώνονται και
λειτουργούν σύμφωνα με τις διατάξεις του ν. 4957/2022,
όπως τροποποιείται και ισχύει κάθε φορά, του Κανονισμού για τα προγράμματα δεύτερου και τρίτου κύκλου
σπουδών του Πανεπιστημίου Πελοποννήσου, και τις διατάξεις του παρόντος Κανονισμού που εξειδικεύει και
συμπληρώνει το ισχύον νομοθετικό πλαίσιο. Αποσκοπούν στην προαγωγή της πρωτότυπης επιστημονικής
έρευνας και στην ουσιαστική συνεισφορά στην εξέλιξη
της γνώσης στις Επιστήμες Υγείας και ειδικότερα στη
Νοσηλευτική Επιστήμη και οδηγούν στην απόκτηση Διδακτορικού Διπλώματος (Δ.Δ.), μετά την εκπόνηση και
επιτυχή υποστήριξη διδακτορικής διατριβής.
Η επιτυχής ολοκλήρωση των διδακτορικών σπουδών
οδηγεί στο επίπεδο οκτώ (8) του Εθνικού και Ευρωπαϊκού Πλαισίου Προσόντων, σύμφωνα με το άρθρο 47
του ν. 4763/2020.
Άρθρο 2
Αρμόδια Όργανα
Αρμόδια όργανα για την οργάνωση και λειτουργία των
διδακτορικών σπουδών του Ιδρύματος είναι:
α) Η Σύγκλητος του Πανεπιστημίου Πελοποννήσου και
β) η Συνέλευση του Τμήματος Νοσηλευτικής.
Η Σύγκλητος του Ιδρύματος είναι το αρμόδιο όργανο
για θέματα ακαδημαϊκού, διοικητικού και οργανωτικού
χαρακτήρα των διδακτορικών σπουδών και ασκεί όσες
αρμοδιότητες δεν ανατίθενται από το νόμο ειδικά σε
άλλα όργανα.
Η συνέλευση του Τμήματος είναι αρμόδια για τη διοργάνωση προγραμμάτων σπουδών τρίτου κύκλου και
ασκεί κάθε δραστηριότητα που προβλέπεται από τις
διατάξεις του ν. 4957/202, όπως κάθε φορά ισχύει.
Άρθρο 3
Μαθησιακά αποτελέσματα του προγράμματος
Ο/Η υποψήφιος/ια Διδάκτορας με την ολοκλήρωση
της Διατριβής του θα έχει αποκτήσει:
α) Εξειδικευμένες και προηγμένες γνώσεις στο πεδίο
εργασίας ή μελέτης που πραγματεύεται και στην αλληλεπίδραση με άλλα επιστημονικά πεδία.
β) Εξειδικευμένες και προηγμένες δεξιότητες και τεχνικές, συμπεριλαμβανομένης της σύνθεσης και της
αξιολόγησης, που απαιτούνται για την επίλυση ζωτικών
προβλημάτων στην έρευνα ή και την καινοτομία για τη
διεύρυνση και τον επαναπροσδιορισμό των υφιστάμενων γνώσεων και της υφιστάμενης επαγγελματικής
πρακτικής στον τομέα της υγείας.
γ) Την ικανότητα να επιδεικνύει επιστημονική και επαγγελματική ακεραιότητα και σταθερή δέσμευση στην
ανάπτυξη νέων ιδεών ή διαδικασιών στις υπηρεσίες
υγείας, συμπεριλαμβανομένης της έρευνας η οποία θα
χαρακτηρίζεται από κύρος, καινοτομία και αυτονομία.
δ) Αποδεδειγμένα συστηματική κατανόηση του γνωστικού πεδίου των επιστημών υγείας και πλήρη επάρκεια
των δεξιοτήτων και μεθόδων έρευνας που συνδέονται
με το συγκεκριμένο πεδίο.
ε) Την ικανότητα να συλλαμβάνει, να σχεδιάζει, να υλοποιεί και να προσαρμόζει μία ουσιαστική ερευνητική
διαδικασία με ακαδημαϊκή ακεραιότητα.
στ) Τη δυνατότητα να πραγματοποιήσει κάποια συμβολή με πρωτότυπη έρευνα που διευρύνει τα όρια της
γνώσης των επιστημών υγείας, αναπτύσσοντας κάποιο
σημαντικό όγκο εργασίας, μέρος της οποίας αξίζει να
δημοσιευθεί κατόπιν κρίσης σε εθνικό ή διεθνές επίπεδο.
ζ) Την ικανότητα για κριτική ανάλυση, αξιολόγηση και
σύνθεση νέων και πολύπλοκων ιδεών.
η) Την άνεση να συνδιαλέγονται με τους ομότεχνούς
τους, την ευρύτερη επιστημονική κοινότητα των επαγγελματιών υγείας και με την κοινωνία γενικότερα σε θέ-
ματα των επιστημονικών τους πεδίων.
θ)Αναμένεται ότι είναι σε θέση να συμβάλλουν, σε ακαδημαϊκό και επαγγελματικό περιβάλλον, στην προαγωγή
της γνώσης και του επιπέδου υγείας της κοινωνίας.
Άρθρο 4
Προϋποθέσεις, κριτήρια εισαγωγής και
διαδικασία αξιολόγησης και επιλογής
υποψηφίων διδακτόρων
4.1. Δικαίωμα υποβολής για εκπόνηση διδακτορικής
διατριβής
Δικαίωμα υποβολής αίτησης για την εγγραφή στο
πρόγραμμα διδακτορικών σπουδών του Τμήματος Νοσηλευτικής έχει:
α) Ο/Η κάτοχος μεταπτυχιακού διπλώματος που έχει
χορηγηθεί από Ανώτατο Εκπαιδευτικό Ίδρυμα (Α.Ε.Ι.) της
ημεδαπής ή ομοταγών ιδρυμάτων της αλλοδαπής, ή
β) Ο/Η απόφοιτος/η προπτυχιακού προγράμματος
σπουδών Α.Ε.Ι. κατ’ ελάχιστον πενταετούς διάρκειας, που
αντιστοιχεί σε τριακόσιες (300) πιστωτικές μονάδες του
Ευρωπαϊκού Συστήματος Μεταφοράς και Συσσώρευσης
Ακαδημαϊκών Μονάδων (ECTS).
4.2. Τρόπος επιλογής
Η επιλογή των υποψήφιων διδακτόρων σε κάθε πρόγραμμα διδακτορικών σπουδών πραγματοποιείται με
απόφαση της Συνέλευσης του Τμήματος Νοσηλευτικής
που έχει αναλάβει την υποστήριξη του προγράμματος
διδακτορικών σπουδών.
4.3. Διαδικασία υποβολής αιτήσεων
Οι αιτήσεις υποβάλλονται στη Συνέλευση του Τμήματος Νοσηλευτικής μέσω της Γραμματείας του Τμήματος
σε όλη διάρκεια του ακαδημαϊκού έτους. Οι κατατεθείσες
αιτήσεις εξετάζονται και αξιολογούνται κατά τους μήνες
Οκτώβριο, Φεβρουάριο και Ιούνιο.
Εξαιρούνται οι περιπτώσεις Διδακτορικών Διατριβών
που εντάσσονται σε χρηματοδοτούμενα έργα, όπου η
επιλογή πραγματοποιείται κατόπιν σχετικών προκηρύξεων/προσκλήσεων εκδήλωσης ενδιαφέροντος και δη-
μοσιοποιούνται με κάθε πρόσφορο τρόπο και αναρτώνται στους διαδικτυακούς τόπους του Τμήματος και του
Ιδρύματος. Στις περιπτώσεις αυτές δεν είναι δεσμευτικοί
οι χρονικοί περιορισμοί επιλογής της ανωτέρω παραγράφου. Οι προϋποθέσεις, οι όροι, οι προθεσμίες και οι
διαδικασίες κατάθεσης υποψηφιοτήτων και επιλογής
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1675/07.04.2025
υποψηφίων διδακτόρων, καθώς και πρόσθετες υποχρεώσεις αυτών (ρήτρες, παραδοτέα και χρονικά όρια
ολοκλήρωσης των διατριβών) μνημονεύονται ρητά στις
σχετικές προκηρύξεις/προσκλήσεις ενδιαφέροντος του
χρηματοδοτούμενου έργου.
4.4 Απαιτούμενα δικαιολογητικά
Η αίτηση προς τη Συνέλευση του Τμήματος περιλαμβάνει τα εξής στοιχεία:
1. Προτεινόμενο τίτλο διδακτορικής διατριβής.
2. Σύντομο υπόμνημα με το αντικείμενο που θα πραγματεύεται η διδακτορική διατριβή.
3. Γλώσσα συγγραφής, η οποία δύναται να είναι η ελληνική ή/και η αγγλική καθώς και άλλες γλώσσες κατόπιν
απόφασης της Συνέλευσης του Τμήματος, έπειτα από τη
σύμφωνη γνώμη του/της προτεινόμενου/ης επιβλέποντος/ουσας.
4. Προτεινόμενο Επιβλέποντα ή προτεινόμενη Επιβλέπουσα της διδακτορικής διατριβής, του/της οποίου/ας
το γνωστικό αντικείμενο ή το επιστημονικό έργο είναι
συναφές με αυτό της προς εκπόνηση διδακτορικής
διατριβής.
Η αίτηση συνοδεύεται από:
1. Αναλυτικό Βιογραφικό Σημείωμα
2. Αντίγραφο πτυχίου/διπλώματος
3. Αντίγραφο Μεταπτυχιακού Διπλώματος της ημεδαπής ή ομοταγών ιδρυμάτων της αλλοδαπής Εάν ο/η
αιτών/ουσα είναι απόφοιτος/η προπτυχιακού προγράμματος σπουδών Α.Ε.Ι. της ημεδαπής ή αλλοδαπής, η
επιτυχής ολοκλήρωση του οποίου οδηγεί σε χορήγηση
ενιαίου και αδιάσπαστου τίτλου σπουδών σύμφωνα με
το άρθρο 78, του ν. 4957/2022, τότε δεν απαιτείται η
κατάθεση μεταπτυχιακού διπλώματος.
4. Πιστοποιητικό γνώσης Αγγλικής γλώσσας επιπέδου
τουλάχιστον Β2, η οποία αποδεικνύεται με πιστοποιητικό γλωσσομάθειας αναγνωρισμένο σύμφωνα με το
εκάστοτε ισχύον Παράρτημα Απόδειξης Γλωσσομάθειας
του ΑΣΕΠ. Οι πτυχιούχοι αγγλόφωνων πανεπιστημίων
απαλλάσσονται από την υποχρέωση προσκόμισης πιστοποιητικού γλωσσομάθειας.
5. Συστατικές επιστολές, τουλάχιστον από δύο (2) από
καθηγητές/τριες Α.Ε.Ι. ή εργοδότες/τριες.
6. Δημοσιεύσεις ή επιστημονικές εργασίες (εφόσον
υπάρχουν).
7. Επιπροσθέτως ο υποψήφιος μπορεί να καταθέσει
οποιοδήποτε άλλο έγγραφο θεωρεί ότι μπορεί να ενισχύσει την υποψηφιότητά του.
Για τις περιπτώσεις τίτλων σπουδών Ιδρυμάτων της
αλλοδαπής, η Εισηγητική Επιτροπή για την επιλογή υποψηφίων διδακτόρων η οποία ορίζεται από τη Συνέλευση
του Τμήματος, έχει την αρμοδιότητα προκειμένου να
διαπιστώσει σύμφωνα με όσα ορίζονται στο άρθρο 304
του ν.4957/2022, όπως τροποποιήθηκε και ισχύει:
1) αν το Ίδρυμα απονομής του τίτλου συμπεριλαμβάνεται στο Εθνικό Μητρώο Αναγνωρισμένων Ιδρυμάτων
της αλλοδαπής που τηρεί και επικαιροποιεί ο Δ.Ο.Α.Τ.Α.Π.
2) αν ο τίτλος σπουδών από την αλλοδαπή εντάσσεται
στο Εθνικό Μητρώο Τύπων Τίτλων Σπουδών Αναγνωρισμένων Ιδρυμάτων που είναι αναρτημένος στον ιστό-
τοπο του Δ.Ο.Α.Τ.Α.Π.
Ο/Η υποψήφιος/α οφείλει να προσκομίσει βεβαίωση στην οποία αναφέρεται ο τόπος σπουδών, η οποία
εκδίδεται και αποστέλλεται από το Πανεπιστήμιο της
αλλοδαπής. Αν ως τόπος σπουδών ή μέρος αυτών βεβαιώνεται η ελληνική επικράτεια, ο τίτλος σπουδών δεν
αναγνωρίζεται, εκτός αν το μέρος σπουδών που έγιναν
στην ελληνική επικράτεια βρίσκεται σε δημόσιο Α.Ε.Ι.
4.5. Διαδικασία αξιολόγησης και επιλογής υποψηφίων
διδακτόρων
Η Συνέλευση του Τμήματος έχει τη δυνατότητα, με
βάση τη συνάφεια του ερευνητικού αντικειμένου των
αιτήσεων που έχουν υποβληθεί, πριν λάβει την απόφαση επί μίας ή περισσοτέρων αιτήσεων, να ορίσει τριμε-
λείς εισηγητικές επιτροπές που αποτελούνται από μέλη
ΔΕΠ του Τμήματος, αναθέτοντας σε κάθε επιτροπή να
εισηγηθεί επί ενός συνόλου αιτήσεων. Κάθε τριμελής
επιτροπή αφού ελέξει την πληρότητα των φακέλων και
την ορθότητα των υποβαλλόμενων δικαιολογητικών,
σύμφωνα με την ισχύουσα νομοθεσία και τον παρόντα
Κανονισμό, εξετάζει τις αντίστοιχες αιτήσεις και τα συνυποβαλλόμενα έγγραφα και δύναται να καλέσει τους υπο-
ψήφιους και τις υποψήφιες σε συνέντευξη. Στη συνέχεια
με βάση την πληρότητα του φακέλου και τη συνάφεια
του προτεινόμενου θέματος με τα γνωστικά πεδία που
θεραπεύει το Τμήμα, υποβάλλει στη Συνέλευση του Τμήματος υπόμνημα, στο οποίο αναγράφονται οι λόγοι για
τους οποίους κάθε υποψήφιος/α πρέπει ή δεν πρέπει να
γίνει δεκτός/ή, καθώς και ο/η προτεινόμενος/η επιβλέπων/ουσα, εφόσον αυτός/ή δεν έχει προταθεί από τον/
την υποψήφιο/α.
Η Συνέλευση του Τμήματος εξετάζει τις αιτήσεις και το
υπόμνημα της Εισηγητικής Επιτροπής για την Επιλογή
Υποψηφίων Διδακτόρων και αποφασίζει τεκμηριωμένα
να εγκρίνει ή να απορρίψει την αίτηση του/της υποψηφίου/ας. Στην απόφαση της Συνέλευσης ορίζεται:
1. Ο/Η Επιβλέπων/ουσα της διατριβής
2. Τα μέλη της Τριμελούς Συμβουλευτικής Επιτροπής,
που πλαισιώνει και υποστηρίζει την εκπόνηση και τη
συγγραφή της διατριβής τα οποία πρέπει να έχουν ίδιο
ή συναφές γνωστικό αντικείμενο με το προς εκπόνηση
θέμα και
3. Η γλώσσα συγγραφής της διατριβής.
Τα ονόματα των υποψηφίων διδακτόρων, των επιβλεπόντων/ουσών, των μελών της Τριμελούς Συμβουλευ-
τικής Επιτροπής και η επιστημονική περιοχή των εκπονούμενων διατριβών αναρτώνται στο διαδικτυακό τόπο
του Τμήματος στην ελληνική και την αγγλική γλώσσα.
Άρθρο 5
Χρονική διάρκεια εκπόνησης διδακτορικής
διατριβής - Αναστολή φοίτησης
5.1. Χρονική διάρκεια εκπόνησης διδακτορικής διατριβής
Η χρονική διάρκεια για την απόκτηση διδακτορικού
διπλώματος δεν δύναται να είναι μικρότερη από τρία (3)
πλήρη ημερολογιακά έτη από την ημερομηνία ορισμού
της Τριμελούς Συμβουλευτικής Επιτροπής.
Ως ανώτατη χρονική διάρκεια ολοκλήρωσης της διδακτορικής διατριβής ορίζονται τα έξι (6) ημερολογιακά
έτη.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1675/07.04.2025
Με απόφαση της Συνέλευσης του Τμήματος δύναται
να παρατείνεται η ανώτατη χρονική διάρκεια εκπόνησης
διδακτορικής διατριβής έως δύο (2) ημερολογιακά έτη,
κατόπιν αιτήματος του/της υποψήφιου/ας διδάκτορα
και σύμφωνης γνώμης της Τριμελούς Συμβουλευτικής
Επιτροπής για σπουδαίο λόγο.
5.2. Αναστολή φοίτησης
Κάθε υποψήφιος/α διδάκτορας έχει το δικαίωμα, εφόσον δεν έχει υπερβεί την ανώτατη χρονική διάρκεια, να
ζητήσει μία (1) φορά κατά τη διάρκεια των σπουδών
του/της με επαρκώς αιτιολογημένη αίτησή του/της, την
αναστολή της εκπόνησης της Διδακτορικής Διατριβής
για εξαιρετικές περιπτώσεις (π.χ. σοβαρή ασθένεια, σοβαροί οικογενειακοί και ειδικοί επαγγελματικοί λόγοι).
Η αναστολή εγκρίνεται από τη Συνέλευση του Τμήματος, κατόπιν εισήγησης της Τριμελούς Συμβουλευτικής
Επιτροπής και η διάρκειά της δεν μπορεί να υπερβαίνει
τα δύο (2) έτη. Ο χρόνος της αναστολής φοίτησης δεν
προσμετράται στην προβλεπόμενη μέγιστη χρονική διάρκεια εκπόνησης διδακτορικής διατριβής. Κατά τη δι-
άρκεια της αναστολής φοίτησης δεν επωφελούνται των
δικαιωμάτων και των παροχών που προβλέπονται για
τους/τις υποψήφιους διδάκτορες, πλην των δικαιωμάτων
πρόσβασης σε βιβλιοθήκες-βάσεις δεδομένων. Μετά το
τέλος της αναστολής, ο υποψήφιος μπορεί να συνεχίσει
τις σπουδές του σύμφωνα με τους τότε ισχύοντες όρους.
Σε αντίθετη περίπτωση, ο υποψήφιος διαγράφεται από
το διδακτορικό πρόγραμμα.
Άρθρο 6
Εκπόνηση διδακτορικής διατριβής
Όλες οι διδακτορικές διατριβές και οι σχετιζόμενες με
αυτές έρευνες πρέπει να συμμορφώνονται με τον κώδικα
δεοντολογίας και καλής πρακτικής του Πανεπιστημίου
Πελοποννήσου (https://www.uop.gr//images/kodikasdeontologias-kai-kalis-praktikis.pdf), ιδίως σε σχέση
με ζητήματα που αφορούν στην αξία των ανθρώπινων
όντων, στην αυτονομία των προσώπων που συμμετέχουν, στην ιδιωτική ζωή και τα προσωπικά τους δεδο-
μένα, καθώς και στο φυσικό και πολιτιστικό περιβάλλον.
Εάν η Συνέλευση του Τμήματος, ο/α υποψήφιος/α
διδάκτορας ή η Τριμελής Συμβουλευτική Επιτροπή κρίνουν ότι πτυχές της έρευνας, που σχετίζεται με την εκ-
πόνηση της διδακτορική διατριβή, χρήζουν πρόσθετης
διερεύνησης, δύνανται να αποταθούν στην Επιτροπή
Ηθικής και Δεοντολογίας της Έρευνας (Ε.Η.Δ.Ε.) του Πανεπιστημίου Πελοποννήσου για παροχή γνώμης αναφο-
ρικά με τα ζητήματα που έχουν ανακύψει.
Γνώμη της Ε.Η.Δ.Ε. μπορεί να ζητηθεί, προκειμένου
για διερεύνηση θεμάτων που έχουν προκύψει από καταγγελία ή αίτηση ενδιαφερομένου προσώπου ή φορέα.
6.1. Γλώσσα Εκπόνησης διδακτορικής διατριβής
Η διδακτορική διατριβή εκπονείται σε γλώσσα που
αποφασίζει η Συνέλευση του Τμήματος, λαμβάνοντας
υπόψη τη γλώσσα που έχει προτείνει ο/η υποψήφιος/α
στην αίτησή του/της. Εάν η γλώσσα συγγραφής της διδακτορικής διατριβής είναι η ελληνική, υποχρεούται να
περιλαμβάνει μία εκτεταμένη περίληψη στην αγγλική
γλώσσα. Εάν η γλώσσα συγγραφής είναι διαφορετική
από την ελληνική, η διδακτορική διατριβή πρέπει να
περιλαμβάνει περίληψη στην ελληνική γλώσσα.
6.2. Αλλαγή/Τροποποίηση θέματος Διδακτορικής Διατριβής
Η οριστικοποίηση του θέματος της διδακτορικής διατριβής θα γίνει, αφού ολοκληρωθεί η ανασκόπηση της
βιβλιογραφίας και διαμόρφωση του ερευνητικού σχεδίου, κατόπιν εισήγησης της Τριμελούς Συμβουλευτικής
Επιτροπής στη Συνέλευση του Τμήματος.
α) Μερική αλλαγή/τροποποίηση του θέματος: Αν μετά
την οριστικοποίηση απαιτηθεί μερική αλλαγή του θέματος για επιστημονικούς λόγους, η Συνέλευση, κατόπιν αι-
τιολογημένης εισήγησης της Τριμελούς Συμβουλευτικής
Επιτροπής αποφασίζει για το χρόνο που απαιτείται μέχρι
την ολοκλήρωση της διατριβής μετά τη μερική αλλαγή/
τροποποίηση θέματος.
β) Πλήρης αλλαγή του θέματος: Σε περίπτωση που
ο/η υποψήφιος/α διδάκτορας θελήσει πλήρη αλλαγή
του θέματος της διατριβής, υποβάλλει σχετικό αίτημα
στην Τριμελή Συμβουλευτική Επιτροπή, η οποία κατόπιν
συνεδρίασης εισηγείται στη Συνέλευση του Τμήματος, η
οποία αποφασίζει για την αποδοχή ή μη του αιτήματος,
καθώς και για την αντικατάσταση μέλους ή μελών της
Τριμελούς Συμβουλευτικής Επιτροπής εάν κριθεί απαραίτητο με βάση τη συνάφεια. Σε περίπτωση αποδοχής
ο χρόνος ολοκλήρωσης της διατριβής ορίζεται ξανά στα
τρία (3) κατ’ ελάχιστον ημερολογιακά έτη από την ημερομηνία ορισμού του νέου θέματος.
6.3. Οδηγίες Συγγραφής Διδακτορικής Διατριβής
Η διδακτορική διατριβή συνίσταται να έχει:
1. Ενδεικτικά κατά μέγιστο την έκταση των περίπου
80.000 λέξεων, εξαιρουμένης της βιβλιογραφίας.
2. Γραμματοσειρά μεγέθους 12 στιγμών και διάστιχο
1,5 εξαιρουμένων πινάκων και σχημάτων.
3. Πίνακα περιεχομένων
4. Περίληψη στην ελληνική και αγγλική γλώσσα.
5. Θεωρητικό πλαίσιο - ανασκόπηση στην βιβλιογραφία
6. Μεθοδολογία
7. Αποτελέσματα
8. Συζήτηση - Συμπεράσματα
9. Βιβλιογραφία
10. Βιβλιοδεσία χρώματος μπλε σκούρου.
Στην περίπτωση διδακτορικής διατριβής με την μορφή
τουλάχιστον τριών (3) δημοσιεύσεων, τα ανωτέρω σημεία 5. 7. και 8. καταγράφονται περιληπτικά, και αμέσως
μετά επισυνάπτονται τα δημοσιευμένα άρθρα.
Οι οδηγίες συγγραφής της Διδακτορικής Διατριβής,
όπως ορίζονται στον παρόντα Κανονισμό, περιλαμβάνονται στο πρότυπο διδακτορικής διατριβής το οποίο
διατίθεται και σε ηλεκτρονική μορφή από τον ιστότοπο
του Τμήματος, η μορφή του οποίου είναι ενδεικτική.
6.4 Δημοσιεύσεις
Ο/η υποψήφιος/α διδάκτορας υποχρεούται να δημοσιεύσει κατ’ ελάχιστον ένα (1) πρωτότυπο άρθρο σε επι-
στημονικό περιοδικό με σύστημα κριτών σχετικά με το
ερευνητικό του θέμα και να υποστηρίξει κατ’ ελάχιστον
δύο (2) παρουσιάσεις σε συνέδρια με σύστημα κριτών,
πριν την δημόσια υποστήριξη της διατριβής του.
6.5 Μορφή διατριβής
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1675/07.04.2025
Ο/η υποψήφιος/α διδάκτορας μπορεί να ολοκληρώσει
τη διατριβή του/της είτε σε μορφή μονογραφίας είτε με
την μορφή διατριβής βασιζόμενη σε τουλάχιστον τρεις
(3) δημοσιεύσεις σε αναγνωρισμένου κύρους επιστημονικά περιοδικά.
Άρθρο 7
Επίβλεψη διδακτορικής διατριβής
7.1. Επιβλέπων/Επιβλέπουσα διδακτορικής διατριβής
1. Με απόφαση της Συνέλευσης του Τμήματος Νοσηλευτικής ορίζεται η Τριμελής Συμβουλευτική Επιτροπή
της διδακτορικής διατριβής, μεταξύ των οποίων ορίζεται
και ο/η επιβλέπων/ουσα. Στη συμβουλευτική επιτροπή
δύνανται να συμμετέχουν ως μέλη:
α) Τα μέλη ΔΕΠ κάθε βαθμίδας του Τμήματος Νοσηλευτικής,
β) μέλη ΔΕΠ άλλων Τμημάτων του ίδιου ή άλλου Α.Ε.Ι.,
γ) ομότιμοι καθηγητές και αφυπηρετήσαντα μέλη ΔΕΠ,
δ) μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα και Ανώτατες
Εκκλησιαστικές Ακαδημίες,
ε) ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α
του ν. 4310/2014 (Α’ 258), συμπεριλαμβανομένων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών
και Μεταλλευτικών Ερευνών (Ε.Α.Γ.Μ.Ε.) του άρθρου 25
του ν. 4602/2019 (Α’ 45), εφόσον διαθέτει διδακτορικό
δίπλωμα και ερευνητική δραστηριότητα συναφή με
το αντικείμενο της διδακτορικής διατριβής, καθώς και
ομότιμοι και αφυπηρετήσαντες ερευνητές, με τις ίδιες
ανωτέρω προϋποθέσεις,
στ) καθηγητές ιδρυμάτων της αλλοδαπής και ερευνητές ερευνητικών οργανισμών της αλλοδαπής.
2. Ο μέγιστος αριθμός διδακτορικών διατριβών που
δύναται να επιβλέπει κάθε μέλος ΔΕΠ είναι έξι (6). Πέραν
αυτών, κάθε μέλος ΔΕΠ του Τμήματος μπορεί να συμμετέχει μέχρι και σε δύο (2) είτε αυτές είναι περιπτώσεις
συνεπίβλεψης διδακτορικών διατριβών μεταξύ δύο Τμημάτων είτε περιπτώσεις κατά τις οποίες η εκπόνηση της
διδακτορικής διατριβής χρηματοδοτείται από Εθνικό ή
Ευρωπαϊκό ή άλλο πρόγραμμα χρηματοδότησης.
3. Ο/Η Επιβλέπων/ουσα δεν δικαιούται αμοιβής ή άλλης αποζημίωσης για την υποστήριξη της εκπόνησης
της διδακτορικής διατριβής.
4. Ο/Η Επιβλέπων/ουσα υποχρεούται:
α) Να συσκέπτεται με τον/την Υ.Δ. σε τακτά χρονικά
διαστήματα και να κρατά ημερολόγιο συσκέψεων.
β) Να συμβουλεύει τον/την Υ.Δ. στην επιλογή της μεθοδολογίας και να μεριμνά για την εκπαίδευσή του/της
στις μεθόδους εκπόνησης της διδακτορικής διατριβής.
γ) Να παρέχει βοήθεια και να δίνει οδηγίες για το σχεδιασμό του ερευνητικού προγράμματος και τις απαιτούμενες
επιστημονικές επαφές για την επιτυχή εκτέλεση αυτού.
δ) Να σχολιάζει τα κεφάλαιο της διατριβής και να
ελέγχει αν αυτή εξελίσσεται βάσει τον κριτηρίων του
παρόντος Κανονισμού ως προς τη δομή και το περιεχόμενό της.
ε) Να παροτρύνει τον/την Υ.Δ. για συμμετοχή του/
της σε επιστημονικές συναντήσεις ιδίου ή γενικότερου
επιστημονικού ενδιαφέροντος ως προς το θέμα της
δια­τριβής.
στ) Να εγκρίνει και να μεριμνά για την κατάθεση εντός
των προβλεπόμενων χρονικών ορίων της εργασίας του/
της και των εκθέσεων προόδου ενώπιον της Τριμελούς
Συμβουλευτικής Επιτροπής.
7.2. Τριμελής Συμβουλευτική Επιτροπή διδακτορικής
διατριβής
1. Στην Τριμελή Συμβουλευτική Επιτροπή δύνανται να
συμμετέχουν ως μέλη:
α) Μέλη ΔΕΠ κάθε βαθμίδας του Τμήματος Νοσηλευτικής,
β) Μέλη ΔΕΠ άλλων Τμημάτων του Πανεπιστημίου
Πελοποννήσου ή άλλου Α.Ε.Ι.,
γ) Ομότιμοι Καθηγητές και αφυπηρετήσαντα μέλη
ΔΕΠ,
δ) Μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα και Ανώτατες
Εκκλησιαστικές Ακαδημίες,
ε) Ερευνητές/τριες κάθε βαθμίδας που υπηρετούν σε
ερευνητικούς και τεχνολογικούς φορείς του άρθρου 13Α
του ν. 4310/2014 (Α’ 258), συμπεριλαμβανομένων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών
και Μεταλλευτικών Ερευνών (Ε.Α.Γ.Μ.Ε.) του άρθρου 25
του ν. 4602/2019 (Α’ 45), εφόσον διαθέτει διδακτορικό
δίπλωμα και ερευνητική δραστηριότητα συναφή με το
αντικείμενο της διδακτορικής διατριβής καθώς και ομότιμοι και αφυπηρετήσαντες ερευνητές/τριες, με τις ίδιες
ανωτέρω προϋποθέσεις,
στ) Καθηγητές/τριες ιδρυμάτων της αλλοδαπής και
ερευνητές/τριες ερευνητικών οργανισμών της αλλοδαπής.
2. Τα μέλη της Τριμελούς Συμβουλευτικής Επιτροπής
έχουν είτε ίδιο ή συναφές γνωστικό αντικείμενο, είτε ίδιο
ή συναφές επιστημονικό έργο με την προς εκπόνηση
διδακτορική διατριβή.
3. Η Τριμελής Συμβουλευτική Επιτροπή είναι αρμόδια
για την υποστήριξη του/της υποψήφιου/ας διδάκτορα
κατά τη διαδικασία εκπόνησης και συγγραφής της διδακτορικής διατριβής και την παρακολούθηση της προό-
δου της.
4. Τα μέλη της Τριμελούς Συμβουλευτικής Επιτροπής
δεν δικαιούνται αμοιβής ή άλλης αποζημίωσης για την
υποστήριξη της εκπόνησης της διδακτορικής διατριβής.
5. Ο αριθμός των αφυπηρετησάντων μελών ΔΕΠ που
συμμετέχουν ως μέλη στην Τριμελή Συμβουλευτική Επιτροπή δεν δύναται να υπερβαίνει τον έναν (1).
7.3. Αντικατάσταση Επιβλέποντος ή Μελών Τριμελούς
Συμβουλευτικής Επιτροπής
Αν κάποιο από τα μέλη της Τριμελούς Συμβουλευτικής
Επιτροπής, συμπεριλαμβανομένου/ης του/της Επιβλέποντος/ουσας, εκλείψει ή αδυνατεί να εκπληρώσει τα
καθήκοντά του/της, μετά από αίτημα του/της ίδιου/ιδίας
ή του/της υποψήφιου/ας διδάκτορα, με απόφαση της
Συνέλευσης του Τμήματος Νοσηλευτικής, δύναται να
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1675/07.04.2025
αντικατασταθεί από άλλο μέλος ΔΕΠ του Τμήματος, ακόμα και καθ’ υπέρβαση του μεγίστου αριθμού υποψηφίων
διδακτόρων, έως την ολοκλήρωση της εκπόνησης της
διδακτορικής διατριβής.
7.4. Μετακίνηση ή Αφυπηρέτηση Επιβλέποντος/ουσας
ή Μελών Τριμελούς Συμβουλευτικής Επιτροπής
Αν ο/η Επιβλέπων/ουσα ή μέλος της Τριμελούς Συμβουλευτικής Επιτροπής μετακινηθεί σε άλλο Τμήμα του
Πανεπιστημίου Πελοποννήσου ή άλλου Α.Ε.Ι. ή αφυπηρετήσει, δύναται να συνεχίσει να κατέχει την ιδιότητα
του/της Επιβλέποντος/ουσας της διδακτορικής διατριβής, εφόσον συναινεί, και ο τίτλος απονέμεται από το
Πανεπιστήμιο Πελοποννήσου, όπου ανήκει το Τμήμα
που ξεκίνησε η εκπόνηση της διατριβής.
Άρθρο 8
Εκπόνηση διδακτορικής διατριβής
με συνεπίβλεψη
Το Τμήμα Νοσηλευτικής του Πανεπιστημίου Πελοποννήσου δύναται να διοργανώνει προγράμματα σπουδών
τρίτου κύκλου για την εκπόνηση διδακτορικής διατριβής
με συνεπίβλεψη σε συνεργασία με ένα (1) ή περισσότερα
Τμήματα του Πανεπιστημίου Πελοποννήσου ή άλλου
Α.Ε.Ι. της ημεδαπής, Ανώτατα Στρατιωτικά Εκπαιδευτικά
Ιδρύματα, Ανώτατες Εκκλησιαστικές Ακαδημίες, ερευνητικούς και τεχνολογικούς φορείς του άρθρου 13Α
του ν. 4310/2014 (Α’ 258), Ερευνητικά Πανεπιστημιακά
Ινστιτούτα, την Ακαδημία Αθηνών, το Ίδρυμα Ιατροβιολογικών Ερευνών της Ακαδημίας Αθηνών, καθώς και με
Ιδρύματα της αλλοδαπής. Δεν επιτρέπεται η σύμπραξη
με εκπαιδευτικούς φορείς μη τυπικής μεταλυκειακής
εκπαίδευσης του ν. 3696/2008 (Α’ 177).
Υποχρεωτικά καθορίζεται η γλώσσα εκπόνησης της
διδακτορικής διατριβής σε περίπτωση συνεπίβλεψης με
ιδρύματα της αλλοδαπής, η οποία δύναται να είναι είτε η
αγγλική, είτε οποιαδήποτε άλλη ξένη γλώσσα.
Μεταξύ των συνεργαζόμενων φορέων καταρτίζεται
Ειδικό Πρωτόκολλο Συνεργασίας, το οποίο εγκρίνεται
από τα αρμόδια συλλογικά όργανα των συνεργαζόμενων
Ιδρυμάτων και περιλαμβάνει τους ειδικότερους όρους συνεργασίας για την εκπόνηση της διδακτορικής διατριβής.
Ειδικά στις περιπτώσεις συνεργασίας με άλλα Α.Ε.Ι.
της ημεδαπής, καθώς και με αναγνωρισμένα ιδρύματα της αλλοδαπής, η επιτυχής ολοκλήρωση του κοινού
προγράμματος διδακτορικών σπουδών του παρόντος
δύναται να οδηγεί στην απονομή ενός ενιαίου τίτλου
σπουδών από τα συνεργαζόμενα ιδρύματα, σύμφωνα
με το ειδικό πρωτόκολλο συνεργασίας, το οποίο καταρτίζεται από τα συνεργαζόμενα Τμήματα και εγκρίνεται
με απόφαση της Συγκλήτου του Πανεπιστημίου Πελοποννήσου.
Άρθρο 9
Βιομηχανικά Διδακτορικά
Υποψήφιοι/ες που πληρούν τις προϋποθέσεις εγγραφής στο πρόγραμμα διδακτορικών σπουδών του Τμή-
ματος Νοσηλευτικής, δύνανται να υποβάλουν αίτηση για
την εκπόνηση διδακτορικής διατριβής σε συνεργασία με
επιχείρηση ή βιομηχανία, που εδρεύει ή παράρτημά της
λειτουργεί στην ημεδαπή, η οποία αφορά στη διεξαγωγή
βιομηχανικής ή εφαρμοσμένης έρευνας με σκοπό την
εξαγωγή ερευνητικών αποτελεσμάτων για την παραγωγή καινοτόμων προϊόντων ή υπηρεσιών.
Η συνεργαζόμενη επιχείρηση ή βιομηχανία υποδεικνύει έναν (1) εκπρόσωπό της με εμπειρία και γνώση
σχετική με το αντικείμενο της διδακτορικής διατριβής,
που έχει ως καθήκοντα την καθοδήγηση του υποψήφιου
διδάκτορα. Ο εκπρόσωπος της επιχείρησης ή βιομηχανίας δύναται να συμμετέχει, χωρίς δικαίωμα ψήφου, στις
συνεδριάσεις της τριμελούς συμβουλευτικής επιτροπής
και στην επταμελή εξεταστική επιτροπή, εκφράζοντας
τις απόψεις του.
Με πρωτόκολλο συνεργασίας μεταξύ του Πανεπιστημίου Πελοποννήσου, της συνεργαζόμενης επιχείρησης
ή βιομηχανίας και του/της υποψήφιου/ας διδάκτορα,
το οποίο εγκρίνεται από τη Σύγκλητο του Ιδρύματος,
κατόπιν εισήγησης του Τμήματος Νοσηλευτικής, καθορίζονται οι ειδικότεροι όροι συνεργασίας για την εκπόνηση
διδακτορικής διατριβής στην επιχείρηση ή τη βιομηχανία και την εξαγωγή των ερευνητικών αποτελεσμάτων,
η χρήση υποδομών του εξοπλισμού του Πανεπιστημίου
Πελοποννήσου, αν η έρευνα διεξάγεται εντός του Ιδρύματος, οι υποχρεώσεις και τα δικαιώματα κάθε συμβαλ-
λόμενου μέρους, συμπεριλαμβανομένου του καθορισμού των δικαιωμάτων πνευματικής ιδιοκτησίας επί του
έργου που διεξάγεται κατά τη διάρκεια εκπόνησης της
διδακτορικής διατριβής.
Κατά τη διάρκεια εκπόνησης της διδακτορικής διατριβής ο υποψήφιος διδάκτορας δύναται να διεξάγει, εν
όλω ή εν μέρει, την ερευνητική του δραστηριότητα σε
χώρους της επιχείρησης ή βιομηχανίας, μετά από σύμφωνη γνώμη της τριμελούς συμβουλευτικής επιτροπής,
υπό την προϋπόθεση ότι εξασφαλίζονται η υποστήριξη
και η καθοδήγηση από τον επιβλέποντα και εφαρμόζονται οι διατάξεις του εσωτερικού κανονισμού λειτουργί-
ας του Πανεπιστημίου Πελοποννήσου και του παρόντος
κανονισμού.
Οι υποψήφιοι/ες διδάκτορες του παρόντος έχουν όλα
τα δικαιώματα και τις υποχρεώσεις, συμπεριλαμβανομένης της υποβολής προόδων, που προβλέπονται από τον
εσωτερικό κανονισμό Πανεπιστημίου Πελοποννήσου και
τον παρόντα εσωτερικό κανονισμό του προγράμματος.
Επιχειρήσεις ή βιομηχανίες που εδρεύουν ή έχουν
παράρτημα στην ημεδαπή δύναται να χρηματοδοτούν,
εν μέρει ή εν όλω, την εκπόνηση βιομηχανικού διδακτορικού. Η οικονομική διαχείριση της χρηματοδότη-
σης πραγματοποιείται μέσω του Ειδικού/Λογαριασμού
Κονδυλίων Έρευνας (Ε.Λ.Κ.Ε.) του Πανεπιστημίου Πελοποννήσου. Ο/Η Επιστημονικός/η Υπεύθυνος/νη του
έργου/προγράμματος καθορίζεται με το προαναφερθέν
πρωτόκολλο συνεργασίας.
Οι υποψήφιοι διδάκτορες που εκπονούν βιομηχανικά διδακτορικά, κατά τη διάρκεια των σπουδών τους,
ασφαλίζονται για παροχές σε είδος και σε χρήμα στον
Ηλεκτρονικό Εθνικό Φορέα Κοινωνικής Ασφάλισης
(e-ΕΦΚΑ), εκτός αν είναι παράλληλα ασφαλισμένοι,
άμεσα ή έμμεσα, για υγειονομική περίθαλψη σε φορέα
ασφάλισης ασθενείας. Η υποχρέωση καταβολής ασφαλιστικών εισφορών ασφαλισμένου και εργοδότη, οι οποίες
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1675/07.04.2025
υπολογίζονται επί του κατώτατου μισθού, βαρύνει τη
συνεργαζόμενη επιχείρηση ή βιομηχανία, εκτός εάν η εκπόνηση διδακτορικής διατριβής χρηματοδοτείται μέσω
της επιχείρησης ή της βιομηχανίας για την εκτέλεση
έργου/προγράμματος μέσω του Ειδικού Λογαριασμού
Κονδυλίων Έρευνας (Ε.Λ.Κ.Ε.), οπότε οι ασφαλιστικές εισφορές δύνανται να βαρύνουν τον προϋπολογισμό του
χρηματοδοτούμενου έργου/προγράμματος του Ε.Λ.Κ.Ε..
Ειδικότερα ζητήματα σχετικά με την εκπόνηση βιομηχανικών διδακτορικών που χρηματοδοτούνται από
πόρους του Ταμείου Ανάκαμψης και Ανθεκτικότητας,
καθορίζονται από την ισχύουσα νομοθεσία.
Άρθρο 10
Δικαιώματα και Υποχρεώσεις υποψήφιων
διδακτόρων
10.1 Δικαιώματα
α) Οι διδακτορικές σπουδές προσφέρονται δωρεάν.
β) Οι υποψήφιοι/ες διδάκτορες έχουν τα δικαιώματα
των φοιτητών/τριών μεταπτυχιακών προγραμμάτων
σπουδών και κάθε άλλο δικαίωμα που ορίζεται από τον
παρόντα Κανονισμό Διδακτορικών Σπουδών.
γ) Οι υποψήφιοι/ες διδάκτορες δύνανται να συμμετέχουν σε ερευνητικά έργα/προγράμματα του Πανεπι-
στημίου Πελοποννήσου και να λαμβάνουν υποτροφίες
στο πλαίσιο συγχρηματοδοτούμενων, αυτοχρηματοδοτούμενων ή λοιπών έργων/προγραμμάτων για την
οικονομική ενίσχυση της διδακτορικής τους έρευνας.
δ) Μέχρι και πέντε (5) έτη μετά την ολοκλήρωση της
διδακτορικής τους διατριβής, διατηρούν δικαιώματα
πρόσβασης, δανεισμού και χρήσης των ηλεκτρονικών
υπηρεσιών των πανεπιστημιακών βιβλιοθηκών.
ε) Το Πανεπιστήμιο Πελοποννήσου εξασφαλίζει στους
φοιτητές/τριες με αναπηρία ή/και ειδικές εκπαιδευτικές
ανάγκες προσβασιμότητα στα προτεινόμενα προγράμματα και τους χώρους διδασκαλίας και τη διδασκαλία ή
άλλες διευκολύνσεις εφόσον υπάρχουν.
10.2 Υποχρεώσεις
Οι υποψήφιοι/ες διδάκτορες υποχρεούνται:
α) Να ανανεώνουν ετήσια την εγγραφή τους. Η αίτηση για ανανέωση της εγγραφής υποβάλλεται τον μήνα
Οκτώβριο. Εάν δεν ανανεώσει την εγγραφή του/της, η
Τριμελής Συμβουλευτική Επιτροπή οφείλει να τον/την
ενημερώσει για την παραπομπή του/της στη Συνέλευση
με το αίτημα της διαγραφής του.
β) Να υποβάλλουν εγγράφως αναλυτικό υπόμνημα
προόδου της διατριβής τους σε ετήσια βάση, προς την
Τριμελή Συμβουλευτική Επιτροπή και να παρουσιάζουν
την πρόοδο αυτής. Αντίγραφο του υπομνήματος, σχόλια επ’ αυτού από τον/την επιβλέποντα/ουσα ή Τριμελή
Συμβουλευτική Επιτροπή και εκθέσεις προόδου, καταχωρούνται στον ατομικό φάκελο του/της υποψηφίου/
ας, κατόπιν ενημέρωσης της Συνέλευσης του Τμήματος.
γ) Να συνεργάζονται με τον Επιβλέποντα ή την Επιβλέπουσα και τα μέλη της Τριμελούς Συμβουλευτικής
Επιτροπής για την υποστήριξη της εκπόνησης της διατριβής τους.
δ) Να συμμετέχουν στην εκπαιδευτική διαδικασία,
παρέχοντας επικουρικό διδακτικό έργο, σύμφωνα με
τις ανάγκες των προγραμμάτων πρώτου και δεύτερου
κύκλου σπουδών του Τμήματος Νοσηλευτικής, κατόπιν
υπόδειξης και σύμφωνα με την καθοδήγηση και την εποπτεία του/της Επιβλέποντος/ουσας.
Άρθρο 11
Επικουρικό διδακτικό έργο
Ως επικουρικό διδακτικό έργο ορίζεται η επικουρία των
μελών Δ.Ε.Π. κατά την άσκηση του διδακτικού τους έργου,
η άσκηση των φοιτητών/τριών, η διεξαγωγή φροντιστηρίων, και εργαστηριακών ασκήσεων, η εποπτεία εξετάσεων
και η διόρθωση ασκήσεων. Οι υποψήφιοι/ες διδάκτορες
δύναται να ασκούν επικουρικό διδακτικό έργο σε προγράμματα σπουδών πρώτου και δεύτερου κύκλου.
Επικουρικό έργο δύναται να ανατίθεται στους/στις
υποψήφιους/ες διδάκτορες του Τμήματος ή της Σχολής
ως ακολούθως:
α) Με απόφαση της Συνέλευσης του Τμήματος, υπό
την επίβλεψη του διδάσκοντος/ουσας του μαθήματος
και τη σύμφωνη γνώμη του/της επιβλέποντος/ουσας.
Κατά τη διάρκεια του ακαδημαϊκού έτους τα μέλη ΔΕΠ
καταθέτουν στη Συνέλευση του Τμήματος τις προτάσεις
ανάθεσης επικουρικού έργου στους υποψήφιους/ες διδάκτορες που επιβλέπουν, προκειμένου να αποφασιστεί
η ανάθεση. Οι επιβλέποντες/ουσες επίσης βεβαιώνουν
την υλοποίηση των αναθέσεων στην επόμενη έκθεση
προόδου του/της υποψήφιου/ας διδάκτορα.
β) Στο πλαίσιο ανταποδοτικών υποτροφιών που προκηρύσσονται και χορηγούνται από το Πανεπιστήμιο
Πελοποννήσου, μέσω των οποίων προβλέπεται η υποχρέωση υποστήριξης της εκπαιδευτικής διαδικασίας και
παροχής επικουρικού διδακτικού έργου σύμφωνα με τις
κείμενες διατάξεις.
Τα καθήκοντα των υποψηφίων διδακτόρων του Τμήματος στο πλαίσιο παροχής επικουρικού διδακτικού
έργου ορίζονται ως εξής:
Υποχρεωτικά καθήκοντα τα οποία αφορούν όλους
τους/τις υποψήφιους/ες διδάκτορες από την έναρξη
της διδακτορικής διατριβής έως τον ορισμό της Επταμελούς Εξεταστικής Επιτροπής για την υποστήριξη της
διατριβής:
α) Επιτήρηση σε περιόδους εξετάσεων. Οι υποψήφιοι/
ες διδάκτορες μπορεί να κληθούν να κάνουν επιτήρηση
των εξεταζόμενων σε διαδικασίες εξετάσεων, που λαμβάνουν χώρα στο Τμήμα. Ως εξετάσεις νοούνται οι πρό-
οδοι, οι κατατακτήριες εξετάσεις, οι εξεταστικές περίοδοι σε κάθε ακαδημαϊκό εξάμηνο καθώς και οι περίοδοι
επαναληπτικών εξετάσεων. Η ανάθεση των επιτηρήσεων
στους/στις υποψήφιους/ες διδάκτορες μπορεί να γίνεται
είτε από τον/την επιβλέποντα/ουσα, είτε από τη Γραμματεία του Τμήματος με τη σύμφωνη πάντα γνώμη του/
της επιβλέποντα/ουσας.
β) Συμμετοχή στη διεξαγωγή της Κλινικής ή Εργαστηριακής Άσκησης ή/και στην προετοιμασία και διεξαγω-
γή φροντιστηριακών ή εργαστηριακών μαθημάτων με
ανάθεση από τον/την επιβλέποντα/ουσα.
Πρόσθετα προαιρετικά καθήκοντα. Τα καθήκοντα
αυτά είναι επιπλέον των υποχρεωτικών καθηκόντων.
Ανατίθενται αποκλειστικά από τον/την επιβλέποντα/
ουσα και μπορεί να αφορούν:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1675/07.04.2025
α) Περιορισμένο αριθμός διαλέξεων εξειδίκευσης σε
προπτυχιακά μαθήματα. Με εισήγηση του αρμόδιου
μέλους ΔΕΠ οι υποψήφιοι/ες διδάκτορες δύνανται να
πραγματοποιήσουν διαλέξεις στο πλαίσιο της διδασκαλίας προπτυχιακών μαθημάτων, με σκοπό την ανάδειξη
θεμάτων αιχμής που άπτονται στο αντικείμενο έρευνας
του/της υποψηφίου/ας διδάκτορα. Για κάθε μάθημα, ο
αριθμός των διαλέξεων από υποψήφιους/ες διδάκτορες
δεν μπορεί να υπερβαίνει τις τρεις (3). Κάθε υποψήφιος
διδάκτορας μπορεί να δώσει έως τρεις (3) διαλέξεις σε
μέχρι δύο (2) μαθήματα ανά εξάμηνο.
β) Συμμετοχή στο ερευνητικό έργο του Τμήματος ως
μέλος ομάδας έργου ή μέλος της ομάδας διοικητικής
υποστήριξης, κατόπιν πρότασης του/της επιβλέποντα/
ουσας και της σύμφωνης γνώμης του/της επιστημονικά
υπεύθυνου/ης του έργου.
γ) Ενεργός συμμετοχή στη διοργάνωση συνεδρίων ή
ημερίδων ή εκδηλώσεων του Τμήματος. Το αντικείμενο
προσδιορίζεται από τα μέλη ΔΕΠ που οργανώνουν την
εκδήλωση ή την ημερίδα ή τον/την επικεφαλής της οργανωτικής ή επιστημονικής επιτροπής του συνεδρίου,
που οργανώνεται από το Τμήμα.
δ) Συμμετοχή σε Συνέδρια που συμμετέχει το Τμήμα με
στρογγυλές τράπεζες, κλινικά φροντιστήρια κ.λπ.
ε) Οποιοδήποτε άλλο καθήκον ακαδημαϊκής ή διδακτικής φύσης που μπορεί να ανατεθεί από τον/την επι-
βλέποντα/ουσα.
Οι υποψήφιοι/ες διδάκτορες, που αναλαμβάνουν προαιρετικά καθήκοντα, δύναται να απαλλάσσονται από
αντίστοιχα υποχρεωτικά με τη σύμφωνη γνώμη του/
της επιβλέποντα/ουσας.
Ο αριθμός ωρών απασχόλησης του/της κάθε διδάκτορα σε κάθε περίπτωση δεν δύναται να υπερβαίνει
τις οκτώ (8) ώρες ανά εβδομάδα.
Άρθρο 12
Υποτροφίες
Το Πανεπιστήμιο Πελοποννήσου δύναται να παρέχει
υποτροφίες και βραβεία σε υποψήφιους/ες διδάκτορες,
σύμφωνα με όσα ορίζονται στην κείμενη νομοθεσία,
στον Εσωτερικό Κανονισμό του Ιδρύματος, ή διατίθενται
από το Τμήμα Νοσηλευτικής με απόφαση Συνέλευσης.
Άρθρο 13
Ακαδημαϊκή δεοντολογία - λογοκλοπή
Η διδακτορική διατριβή πρέπει να αποτυπώνει την
πρωτότυπη έρευνα που έχει διεξαγάγει ο/η υποψήφιος/α
διδάκτορας κατά τη διάρκεια εκπόνησής της.
Η χρήση τρίτων πηγών θεωρείται απαραίτητη για την
επιστημονική έρευνα, ωστόσο θα πρέπει η χρήση τους
να πραγματοποιείται με τρόπο που να διαχωρίζεται σαφώς ποιο μέρος της διατριβής αποτελεί εργασία του/
της υποψήφιου/ας διδάκτορα και ποιο μέρος αποτελεί
υλικό από τρίτες πηγές, ενώ πάντοτε θα πρέπει να παρατίθενται παραπομπές προς τις τρίτες πηγές που έχουν
χρησιμοποιηθεί.
Η παραβίαση των κανόνων αυτών συνιστά λογοκλοπή,
η οποία δεν είναι αποδεκτή στο ακαδημαϊκό γίγνεσθαι
και συνιστά σοβαρό πειθαρχικό παράπτωμα για τα μέλη
της ακαδημαϊκής κοινότητας.
Το Πανεπιστήμιο Πελοποννήσου έχει εγκρίνει Κανονισμό κατά της Λογοκλοπής, ο οποίος ρυθμίζει τα σχετικά
ζητήματα και είναι αναρτημένος στην ιστοσελίδα του
Ιδρύματος.
Άρθρο 14
Λόγοι και διαδικασία διαγραφής υποψήφιων
διδακτόρων
Η Συνέλευση του Τμήματος Νοσηλευτικής μετά την
εισήγηση κατά πλειοψηφία της Τριμελούς Συμβουλευτικής Επιτροπής, δύναται να αποφασίσει τη διαγραφή
υποψηφίων διδακτόρων εάν:
α) Δεν ανανεώσουν την ετήσια εγγραφή τους,
β) η πρόοδός τους κρίνεται ανεπαρκής ή στάσιμη, η
οποία τεκμηριώνεται με δύο (2) τουλάχιστον συνεχείς
αρνητικές εκθέσεις προόδου της Τριμελούς Συμβουλευτικής Επιτροπής,
γ) δεν υποβάλλουν ετήσια αναλυτικά υπομνήματα
σχετικά με την πρόοδο της διατριβής τους,
δ) δεν ανταποκρίνονται στις ακαδημαϊκές τους και
ερευνητικές τους υποχρεώσεις,
ε) υπερβούν τη μέγιστη χρονική διάρκεια εκπόνησης
διδακτορικής διατριβής, όπως ορίζεται στην ισχύουσα
νομοθεσία και στον παρόντα Κανονισμό διδακτορικών
σπουδών του Τμήματος,
στ) έχουν παραβιάσει τις κείμενες διατάξεις όσον αφορά στην αντιμετώπιση πειθαρχικών παραπτωμάτων από
τα αρμόδια πειθαρχικά όργανα,
ζ) τελέσουν αξιόποινες πράξεις που εκθέτουν και ζημιώνουν το Πανεπιστήμιο ή το Τμήμα, και πιο συγκεκρι-
μένα τις ακόλουθες πράξεις που προβλέπονται από το
άρθρο 197 του ν. 4957/2022:
• καταστροφή περιουσίας του Α.Ε.Ι., κινητής ή ακίνητης, που χρησιμοποιείται από το Α.Ε.Ι. ή μέλη της πανε-
πιστημιακής κοινότητας,
• παρεμπόδιση της εύρυθμης λειτουργίας του Α.Ε.Ι.,
συμπεριλαμβανομένης τόσο της εκπαιδευτικής, ερευνητικής ή διοικητικής λειτουργίας του όσο και της λει-
τουργίας των μονομελών και συλλογικών οργάνων και
των υπηρεσιών του, καθώς και της χρήσης των εγκαταστάσεων και του εξοπλισμού του,
• χρήση απαγορευμένων ουσιών, που εμπίπτουν στον
ν. 4139/2013 (Α’ 74), εντός του Α.Ε.Ι. και η οποιαδήποτε
συμβολή στη διακίνηση αυτών,
• τέλεση οποιουδήποτε πλημμελήματος ή κακουργήματος εφόσον συνδέεται με τη φοιτητική ιδιότητα.
η) υποβάλουν αίτηση διαγραφής τους,
θ) η τριμελής συμβουλευτική επιτροπή απορρίψει για
δεύτερη φορά την αίτηση του υποψήφιου Διδάκτορα
για δημόσια υποστήριξη και αξιολόγηση της διατριβής
ή εάν ο/η υποψήφιος/α διδάκτορας δεν έχει υποβάλει
εμπρόθεσμα τη διορθωμένη εκδοχή της διατριβής εφόσον αυτό είχε ζητηθεί από την τριμελή συμβουλευτική
επιτροπή,
ι) κατά την υποστήριξη της διατριβής ενώπιον της
Επταμελούς Εξεταστικής Επιτροπής προταθούν προσθήκες ή διορθώσεις σε ορισμένο από την επιτροπή
χρονικό διάστημα και δεν υποβληθούν εμπρόθεσμα
από τον υποψήφιο.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1675/07.04.2025
Σε όλες τις παραπάνω περιπτώσεις εκτός από την περίπτωση (η), πριν την έκδοση απόφασης διαγραφής υπο-
ψηφίου/ας διδάκτορα, το αρμόδιο όργανο υποχρεωτικά
καλεί τον/την υποψήφιο/α διδάκτορα για ακρόαση και
έκθεση των απόψεών του/της.
Άρθρο 15
Υποστήριξη/Αξιολόγηση της Διδακτορικής
Διατριβής
1) Μετά την ολοκλήρωση της συγγραφής της διδακτορικής διατριβής και την υποβολή του τελευταίου
υπομνήματος σχετικά με την πρόοδο αυτής προς την
Τριμελή Συμβουλευτική Επιτροπή, ο/η υποψήφιος/α
διδάκτορας υποβάλλει αίτημα δημόσιας υποστήριξης
προς την Τριμελή Συμβουλευτική Επιτροπή η οποία δέχεται ή απορρίπτει την αίτηση του υποψηφίου, σύμφωνα
με όσα ορίζονται στον παρόντα κανονισμό διδακτορικών σπουδών.
2) Εάν η Τριμελής Συμβουλευτική Επιτροπή αποδεχθεί
την αίτηση του υποψήφιου, συντάσσει έγγραφη θετική
εισήγηση προς τη Συνέλευση του Τμήματος. Η Συνέλευση οφείλει, εντός τριών (3) μηνών από την κατάθεση της
έκθεσης, να ορίζει με απόφασή της Επταμελή Εξεταστική
Επιτροπή για την κρίση και την αξιολόγηση της διδακτορικής διατριβής.
3) Εάν η Τριμελής Συμβουλευτική Επιτροπή απορρίψει την αίτηση του υποψηφίου δύναται να προτείνει
αλλαγές και να δώσει εύλογη προθεσμία υποβολής της
διατριβής με διορθώσεις. Σε περίπτωση που εκ νέου η
τριμελής συμβουλευτική επιτροπή απορρίψει την αίτηση
του υποψήφιου Διδάκτορα για δημόσια υποστήριξη και
αξιολόγηση της διατριβής, η Συνέλευση του Τμήματος
διαγράφει τον υποψήφιο Διδάκτορα. Διαγραφή με απόφαση της Συνέλευσης προβλέπεται και στην περίπτωση
που ο υποψήφιος Διδάκτορας δεν υποβάλει εμπρόθεσμα τη διορθωμένη εκδοχή της διατριβής.
4) Ως μέλη της Επταμελούς Εξεταστικής Επιτροπής
ορίζονται υποχρεωτικά τα μέλη της Τριμελούς Συμβουλευτικής Επιτροπής και τέσσερα (4) ακόμη μέλη, τα οποία
ανήκουν στις κατηγορίες των περ. α) έως στ) της παρ. 1
του άρθρου 94 του ν. 4957/2022, όπως ισχύει κάθε φορά,
ως εξής:
α) Μέλη ΔΕΠ κάθε βαθμίδας του Τμήματος Νοσηλευτικής
β) Μέλη ΔΕΠ άλλων Τμημάτων του Πανεπιστημίου
Πελοποννήσου ή άλλου Α.Ε.Ι.,
γ) Ομότιμοι/ες Καθηγητές/τριες και αφυπηρετήσαντα
μέλη ΔΕΠ,
δ) Μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα και Ανώτατες
Εκκλησιαστικές Ακαδημίες,
ε) Ερευνητές/τριες κάθε βαθμίδας που υπηρετούν σε
ερευνητικούς και τεχνολογικούς φορείς του άρθρου 13Α
του ν. 4310/2014 (Α’ 258), συμπεριλαμβανομένων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών
και Μεταλλευτικών Ερευνών (Ε.Α.Γ.Μ.Ε.) του άρθρου 25
του ν. 4602/2019 (Α’ 45), εφόσον διαθέτει διδακτορικό
δίπλωμα και ερευνητική δραστηριότητα συναφή με
το αντικείμενο της διδακτορικής διατριβής, καθώς και
ομότιμοι και αφυπηρετήσαντες ερευνητές, με τις ίδιες
ανωτέρω προϋποθέσεις,
στ) Καθηγητές/τριες ιδρυμάτων της αλλοδαπής
και ερευνητές/τριες ερευνητικών οργανισμών της
αλλοδαπής.
Κατ’ ελάχιστον τέσσερα (4) από τα επτά (7) μέλη της
Εξεταστικής Επιτροπής είναι μέλη Διδακτικού Ερευνητικού Προσωπικού που ανήκουν στο Πανεπιστήμιο Πε-
λοποννήσου.
5) Μετά τον ορισμό της επταμελούς εξεταστικής επιτροπής ο/η υποψήφιος/α διδάκτορας οφείλει α) να κα-
ταθέσει τη διατριβή του σε ηλεκτρονική μορφή σε κάθε
μέλος της εξεταστικής επιτροπής, γραμμένη σύμφωνα με
τις οδηγίες του παρόντος κανονισμού και συνοδευόμενη
από το αποτέλεσμα ελέγχου κειμενικής ταύτισης από το
λογισμικό ανίχνευσης λογοκλοπής «Turnitin» σύμφωνα
με όσα ορίζονται στον Κανονισμό Λογοκλοπής του Πανεπιστήμιου Πελοποννήσου.
6) Η διδακτορική διατριβή υποστηρίζεται δημόσια από τον/την υποψήφιο/α διδάκτορα ενώπιον της
Επταμελούς Εξεταστικής Επιτροπής, η οποία υποβάλει
ερωτήσεις προς τον/την υποψήφιο/α. Η δημόσια υποστήριξη γίνεται στη γλώσσα εκπόνησης της διατριβής.
Στην περίπτωση που είναι διάφορη της Ελληνικής ή της
αγγλικής, θα πρέπει να τεκμαίρεται η γλωσσική επάρκεια
στην αντίστοιχη γλώσσα για τα μέλη της Επταμελούς
Εξεταστικής Επιτροπής.
7) Η συνεδρίαση για τη δημόσια υποστήριξη της διατριβής δύναται να πραγματοποιηθεί και με μεθόδους
εξ αποστάσεως εκπαίδευσης, μέσω τηλεδιάσκεψης,
εφόσον δεν είναι δυνατή η φυσική παρουσία όλων
των μελών της εξεταστικής επιτροπής. Για τις τηλεδιασκέψεις αξιοποιούνται υποδομές του GUNET, όπως το
e-presence, ή πλατφόρμες που αξιοποιεί το Τμήμα για
την παροχή εξ αποστάσεως εκπαίδευσης. Το ζητούμενο
είναι να εξασφαλίζεται η ταυτοποίηση της πρόσβασης
και η ασφάλεια.
8) Μετά την ολοκλήρωση της υποστήριξης της διατριβής, η Επταμελής Εξεταστική Επιτροπή συνεδριάζει
χωρίς την παρουσία τρίτων, αξιολογεί τη διδακτορική
διατριβή ως προς την ποιότητα, την πληρότητα, την πρωτότυπη σκέψη και τη συμβολή της στην επιστήμη και με
βάση τα κριτήρια αυτά, εγκρίνει ή απορρίπτει την απονομή του διδακτορικού διπλώματος. Για την απονομή του
διδακτορικού διπλώματος απαιτείται η σύμφωνη γνώμη
και η θετική αξιολόγηση της διδακτορικής διατριβής από
πέντε (5) τουλάχιστον μέλη.
Η διατριβή εφόσον εγκριθεί από την Επταμελή Εξεταστική Επιτροπή βαθμολογείται με την ακόλουθη
κλίμακα: Καλώς, Λίαν Καλώς, Άριστα και σε εξαιρετικές περιπτώσεις με τη μνεία “Άριστα μετ’ επαίνου” και
καταγράφεται στο σχετικό πρακτικό αξιολόγησης της
διατριβής το οποίο υπογράφεται από κάθε μέλος της
επιτροπής μαζί με τις παρατηρήσεις του αν υπάρχουν.
Εάν η Επταμελής Εξεταστική Επιτροπή κρίνει ομόφωνα ή κατά πλειοψηφία ότι η διατριβή χρήζει αλλαγών,
διορθώσεων ή πρόσθετων στοιχείων, δύναται να ορίζει
προθεσμία υποβολής των διορθώσεων και το πρακτικό
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1675/07.04.2025
υπογράφεται όταν ο/η Επιβλέποντας/ουσα τους βεβαιώσει ότι ο/η υποψήφιος/α υπέβαλε τη διατριβή με τις
προσθήκες/αλλαγές που απαιτούνται.
Εάν ο υποψήφιος/α δεν υποβάλλει τις προτεινόμενες
προσθήκες/αλλαγές εντός της ορισθείσας προθεσμίας,
με ευθύνη του επιβλέποντα καταγράφεται στο πρακτικό ως απορριπτέα και με απόφαση της Συνέλευσης του
Τμήματος Νοσηλευτικής διαγράφεται.
Άρθρο 16
Αναγόρευση και καθομολόγηση Διδακτόρων
Οι υποψήφιοι/ες διδάκτορες που έχουν εκπληρώσει
όλες τις προϋποθέσεις για την απονομή Διδακτορικού
Διπλώματος και έχουν καταθέσει αποδεικτικό ελέγχου
λογοκλοπής, όπως αυτές προβλέπονται στον παρόντα
Κανονισμό Διδακτορικών Σπουδών, αναγορεύονται ως διδάκτορες από τη Συνέλευση του Τμήματος Νοσηλευτικής.
Η διαδικασία που ακολουθείται πριν από την αναγόρευση του/της Υ.Δ. σε διδάκτορα περιλαμβάνει:
• Αίτηση για συμμετοχή στην αναγόρευση -καθομολόγηση.
• Κατάθεση διατριβής στη Γραμματεία του Τμήματος
σε ψηφιακή μορφή.
• Κατάθεση διατριβής στο Ιδρυματικό Αποθετήριο σε
ηλεκτρονική μορφή και σε έντυπη μορφή με σκληρό
εξώφυλλο χρώματος μπλε.
• Κατάθεση διατριβής στο Εθνικό Κέντρο Τεκμηρίωσης
σε συνεργασία με τη Γραμματεία του Τμήματος.
• Κατάθεση της διατριβής στα μέλη της επταμελούς
εξεταστικής επιτροπής σε ψηφιακή μορφή και απλή
έντυπη εφόσον ζητηθεί.
Η ημερομηνία για την ορκωμοσία των νέων Διδακτόρων και η τελετή απονομής των Διδακτορικών Δι-
πλωμάτων ορίζεται από τη Συνέλευση του Τμήματος
Νοσηλευτικής. Το πρόγραμμα της τελετής καθομολόγησης ανακοινώνεται από τη Γραμματεία του Τμήματος,
τουλάχιστον μία εβδομάδα νωρίτερα από την προγραμματισμένη ημερομηνία.
Το τελετουργικό αποφοίτησης περιλαμβάνει δημόσια
ορκωμοσία/καθομολόγηση με ειδική τήβεννο ενώπιον
του/της Προέδρου του Τμήματος, του/της Κοσμήτορα
της Σχολής και, κατά τις δυνατότητες, ενδεχομένως εκπροσώπου των Πρυτανικών Αρχών. Το κείμενο της κα-
θομολόγησης αναφέρεται στον Εσωτερικό Κανονισμό
Λειτουργίας του Ιδρύματος.
Ο τύπος του Διδακτορικού Διπλώματος (Τμηματικό ή
με συνεπίβλεψη) είναι δημόσιο έγγραφο και ακολουθεί
το πρότυπο του Πανεπιστημίου Πελοποννήσου. Το Διδακτορικό Δίπλωμα υπογράφεται από τον/την Πρύτανη,
τον/την Κοσμήτορα της Σχολής, τον/την Πρόεδρο και
τον/την Γραμματέα του Τμήματος και φέρει τη σφραγίδα
του Ιδρύματος.
Ο διδάκτορας κατά το χρονικό διάστημα από το πέρας
των διδακτορικών σπουδών και της επιτυχούς εξέτασης
της διδακτορικής διατριβής μέχρι την επίσημη αναγόρευσή του/της, μπορεί να αιτηθεί και να λάβει βεβαίωση
περάτωσης σπουδών.
Σε περίπτωση που διαπιστωθεί μετά την αναγόρευση
εκτεταμένη κειμενική ταύτιση ή λογοκλοπή σε εργασία
Διδάκτορα, η Συνέλευση του Τμήματος οφείλει να εξετάσει την περίπτωση και έχει τη δυνατότητα να προβεί
στην ανάκληση της χορήγησης του τίτλου σπουδών
σύμφωνα με όσα ορίζονται στην κείμενη νομοθεσία.
Άρθρο 17
Πνευματικά Δικαιώματα
Τα πνευματικά δικαιώματα της διδακτορικής διατριβής, σύμφωνα με τον ν.2121/1993, όπως τροποποιήθη-
κε και ισχύει, διατηρεί ο/η διδάκτορας σε κάθε μορφή
μελλοντικής αξιοποίησης (δημοσιεύσεις, επιστημονικές
ανακοινώσεις, εκδόσεις κ.λπ.) με την προϋπόθεση να
αναφέρεται το Τμήμα Νοσηλευτικής του Πανεπιστημίου Πελοποννήσου, που έχει αναλάβει την υποστήριξη
της διδακτορικής διατριβής, ο επιβλέπων καθηγητής ή
επιβλέπουσα καθηγήτρια και τα δύο μέλη της Τριμελούς
Συμβουλευτικής Επιτροπής.
Τα δικαιώματα βιομηχανικής ιδιοκτησίας (π.χ. ευρεσιτεχνίες), που ενδεχομένως προκύψουν από τα αποτελέ-
σματα της έρευνας της διδακτορικής διατριβής και μόνο,
ανήκουν στον/στην διδάκτορα, στον επιβλέποντα καθηγητή ή επιβλέπουσα καθηγήτρια και στο Πανεπιστήμιο
Πελοποννήσου, κατά τα νόμιμα ποσοστά. Μπορεί δε, να
ανήκουν και σε μέλη της ερευνητικής ομάδας, τα οποία
έχουν συμβάλει σημαντικά στη δημιουργία και την αξιοποίηση των παραπάνω ερευνητικών αποτελεσμάτων.
Για τα θέματα αυτά μπορεί να υπογραφεί σύμβαση
μεταξύ των μερών σε οποιοδήποτε στάδιο της έρευνας.
Άρθρο 18
Πιστοποίηση/Εξωτερική Αξιολόγηση
Το Πρόγραμμα Διδακτορικών Σπουδών πιστοποιείται
περιοδικά κάθε πέντε (5) έτη στο πλαίσιο αξιολόγησης
της ακαδημαϊκής μονάδας στην οποία εντάσσεται.
Άρθρο 19
Μεταβατικές διατάξεις διδακτορικών σπουδών
Εφεξής ο παρών κανονισμός θα ισχύει για όλους/ες
τους/τις Υποψήφιους/ες Διδάκτορες από την δημοσίευσή του.
Όσα θέματα δεν ρυθμίζονται από τον παρόντα Κανονισμό των Διδακτορικών Σπουδών του Τμήματος Νοση-
λευτικής ή τον Κανονισμό για τα προγράμματα δεύτερου
και τρίτου Κύκλου Σπουδών του Πανεπιστημίου Πελοποννήσου, ρυθμίζονται με αποφάσεις των αρμοδίων
συλλογικών οργάνων.
Οι εγγεγραμμένοι/ες φοιτητές/τριες ενημερώνονται
έγκαιρα για τυχόν τροποποιήσεις του Κανονισμού που
μπορεί να τους/τις επηρεάζουν.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΑΘΑΝΑΣΙΟΣ ΚΑΤΣΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1675/07.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201675.pdf | Tokens: 49856]